**Ministru kabineta noteikumu projekta „Noteikumi par energoefektivitātes prasībām licencēta vai reģistrēta energoapgādes komersanta valdījumā esošām centralizētām siltumapgādes sistēmām un to atbilstības pārbaudes kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par energoefektivitātes prasībām licencēta vai reģistrēta energoapgādes komersanta valdījumā esošām centralizētām siltumapgādes sistēmām un to atbilstības pārbaudes kārtību” (turpmāk - noteikumu projekts) ir paredzēts, lai īstenotu Latvijas Republikas Enerģētikas likumā noteikto mērķi nodrošināt efektīvu enerģijas lietošanu un paaugstināt energoapgādes efektivitāti.Saskaņā ar Enerģētikas likuma 82. pantu siltumenerģijas ražošanas, pārvades un sadales veicēju objektu ekspluatāciju kontrolē Sabiedrisko pakalpojumu regulēšanas komisija (turpmāk – regulators), kurai ir šādi pienākumi:1) kontrolēt energoapgādes komersantu objektu ekspluatācijas pārbaudes, to atbilstošu un savlaicīgu veikšanu;2) veikt elektroenerģijas, siltumenerģijas un dabasgāzes kvalitātes prasību izpildes un atbilstības kontroli un uzraudzību;3) normatīvajos aktos noteiktajos gadījumos piedalīties elektroenerģijas, siltumenerģijas un dabasgāzes apgādes sistēmu avāriju cēloņu noskaidrošanā un nelaimes gadījumu izmeklēšanas komisiju darbā energoapgādes komersantu objektos.Enerģētikas likuma 82. panta otrā daļa nosaka, ka regulators savas kompetences ietvaros saskaņā ar likumiem un enerģētikas nozares normatīvajiem aktiem sastāda administratīvo pārkāpumu protokolus, uzliek administratīvos sodus, kā arī pilnīgi vai daļēji aptur energoapgādes komersantu objektos izvietoto iekārtu un ietaišu darbību.Lai regulators varētu veikt Enerģētikas likuma 82. pantā noteikto energoapgādes komersantu kontroli, tika izstrādāti Ministru kabineta 2009. gada 20. oktobra noteikumi Nr.1214 „Noteikumi par energoefektivitātes prasībām licencēta energoapgādes komersanta valdījumā esošām centralizētām siltumapgādes sistēmām un to atbilstības pārbaudes kārtību” (turpmāk – Ministru kabineta noteikumi Nr.1214), kas tika izdoti saskaņā ar Ēku energoefektivitātes likumu. Jauna Ēku energoefektivitātes likuma izstrādes rezultātā Ministru kabineta noteikumi Nr.1214 zaudēja spēku un spēkā esošajā Ēku energoefektivitātes likumā nav iekļauts deleģējums Ministru kabinetam noteikt prasības, kas bija noteiktas Ministru kabineta noteikumos Nr.1214.Ņemot vērā, ka prasības veikt energoapgādes komersantu objektu ekspluatācijas pārbaužu kontroli un to atbilstošu un savlaicīgu veikšanu nosaka Enerģētikas likums, tad likumprojektā „Grozījumi Enerģētikas likumā” (Nr.111/Lp12) ir iekļauts deleģējums Ministru kabinetam izstrādāt noteikumus par energoefektivitātes prasībām licencēta vai reģistrēta energoapgādes komersanta valdījumā esošām centralizētām siltumapgādes sistēmām un to atbilstības pārbaudes kārtību.Noteikumu projekts ietver energoefektivitātes prasības licencēta vaireģistrēta energoapgādes komersanta valdījumā esošām centralizētām siltumapgādes sistēmām un to atbilstības pārbaudes kārtību.Noteikumu projekts attiecas tikai uz licencētiem vaireģistrētiem energoapgādes komersantiem.Licencētu vai reģistrētu energoapgādes komersantu valdījumā esošām centralizētām siltumapgādes sistēmām šo noteikumu 9. un 13. punktu piemēro no 2018. gada 1. janvāra. Līdz 2016. gada 31. decembrim šajā punktā minētie energoapgādes komersanti iesniedz regulatoram attīstības un rekonstrukcijas plānu, kurā norādīts, kā tiks nodrošināta atbilstība šo noteikumu 9. un 13. punktā minētajām prasībām.Ministru kabineta noteikumu projekts izskatīšanai Ministru kabinetā tiks iesniegts pēc tam, kad likumprojekts “Grozījumi Enerģētikas likumā” (Nr.111/Lp12) Saeimā tiks izskatīts 2. lasījumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd licencēta vaireģistrēta energoapgādes komersanta valdījumā esošām centralizētām siltumapgādes sistēmām nav noteiktas efektivitātes prasības un netiek nodrošināta energoefektivitātes kontrole attiecībā uz enerģētikas iekārtu tehnisko uzraudzību siltumapgādes sistēmām. Noteikumu projekta mērķis ir nodrošināt šo prasību izpildi. Noteikumu projekts paredz prasības tikai licencētiem vaireģistrētiem energoapgādes komersantiem.Direktīvas 2012/27/ES prasības uzliek dalībvalstīm pienākumu noteikt un ar energoefektivitātes pasākumiem nodrošināt indikatīva enerģijas ietaupījuma mērķa sasniegšanu. Ar šī noteikumu projekta palīdzību tiks veicināta centralizēto siltumapgādes sistēmu efektivitātes paaugstināšana, kas nozīmēs enerģijas ietaupījuma palielināšanos.  |
| 3. | Projekta izstrādē iesaistītās institūcijas | Latvijas siltumuzņēmumu asociācija. |
| 4. | Cita informācija | Noteikumu projekta izstrādāšanā ņemti vērā pieejamie dati par centralizēto siltumapgādes sistēmu efektivitāti. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Licencēti vaireģistrēti energoapgādes komersanti, kuru valdījumā atrodas centralizētās siltumapgādes sistēmas, Sabiedrisko pakalpojumu regulēšanas komisija. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ieviešanas rezultātā tiks radīti apstākļi energoefektivitātes paaugstināšanai, kas veicinās primārās enerģijas patēriņa samazināšanos un līdz ar to arī samazināsies valsts atkarība no importējamajiem energoresursiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Sabiedrība savu viedokli var izteikt pēc noteikumu projekta publicēšanas Ekonomikas ministrijas tīmekļa vietnē un izsludināšanas Valsts sekretāru sanāksmē. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sabiedrisko pakalpojumu regulēšanas komisija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Cita informācija | Normatīvā akta izpilde tiks nodrošināta esošo valsts institūciju funkciju ietvaros. |

*Anotācijas III, IV un V sadaļa – projekts šīs jomas neskar.*

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

valsts sekretāra pienākumu izpildītājs,

valsts sekretāra vietnieks R.Aleksejenko

02.03.2016. 15:45

773

I.Ozoliņa

67013175

Inguna.Ozolina@em.gov.lv